L’académica Marta Mori comunicó, con fecha del 2 de marzu pasáu, el so determín de renunciar a la vicepresidencia de la institución llingüística. Marta Mori considera que nestos momentos, dende’l puntu de vista personal, ye más importante’l so compromisu social y políticu que la so contribución a la xestión académica. Arriendes d’ello, tamién tien en cuenta la necesaria visualización de la neutralidá política que, en tou momentu, tien d’amosar l’Academia.
#000014
L’Academia de la Llingua Asturiana quixo «treslladar a Marta Mori’l so respetu por una decisión qu’entiende dafechu y, en tou casu, va siguir cuntando coles sos valibles aportaciones como académica de númberu».
#000015